मालिनी ने कहा कि उन्होंने अपने निर्वाचन क्षेत्र में बहुत काम किया है। उन्होंने कहा कि उन्हें अपने निर्वाचन क्षेत्र ‘कृष्ण नगरी’ के ‘बृजवासी’ लोगों के लिये काम करना बहुत अच्छा लगता है। हेमामालिनी ने कहा कि उन्हें बालीवुड में मिली प्रसिद्धि की वजह से जाना जाता है और उन्हें सासंद बनाने में इस प्रसिद्धि की महत्वपूर्ण भूमिका रही। उन्होंने कहा, सांसद बनने से पूर्व भी मैंने पार्टी के लिये बहुत कार्य किये हैं। अब सासंद बनने के बाद मुझे लोगों के लिये काम करने का अवसर मिला है। मैंने पिछले चार वर्ष में अपने निर्वाचन क्षेत्र में सड़क निर्माण सहित विकास के कई कार्य किये हैं।